Gewonde Clarence (8) in familielid se arms dood | Netwerk24
Pastoor lok en verkrag vrou glo in sy huis
'n Pastoor van Bloemfontein verskyn Woensdag in die landdroshof in die stad nadat hy na bewering die naweek 'n vrou in sy huis aangehou en verskeie kere verkrag het.
Nóg 'n topspeler onttrek hom aan Spele
Die Kanadese tennisspeler Denis Shapovalov, 12de op die wêreldranglys, het weens vrese oor die Covid-19-pandemie besluit om nie in die Olimpiese Spele in Tokio mee te ding nie.
VSA-blitse kan horlosie terugdraai na 1912 se Spele
As die wêreldranglys en huidige peil enige aanduiding is, kan die geskiedenis hom vanjaar moontlik die eerste keer in meer as 'n eeu by die Olimpiese Spele herhaal.
Nick en Padraig help Rahm oor major-wenstreep
Toe Jon Rahm vroeër vandeesmaand deur 'n positiewe koronavirus-uitslag gedwing is om ná 54 putjies aan die Memorial-toernooi te onttrek, kon hy maklik in 'n hopie gaan sit en homself bejammer het.
Werk van huis af bly ná Covid, maar kan angel hê
Miljoene mense kan hul werk verloor as werk van die huis af ná die pandemie voortduur, volgens 'n Britse verslag.
Ramaphosa: IMF moet meer geld vir Afrika gee
Die Internasionale Monetêre Fonds (IMF) moet meer geld aan Afrika beskikbaar stel vir sy herstel, sê pres. Cyril Ramaphosa.
TikTok vir sake nou ook in SA beskikbaar
As ondernemings wil voortbestaan, moet hulle al die nuwe platforms tot hul beskikking vir bemarking gebruik, want die advertensiemark is – nes baie ander dinge – drasties aan die verander.
"Welkom by wat dit is," sê die komediant Bo Burnham in die openingstonele van Inside.
Gewonde Clarence (8) in familielid se arms dood
Deur Maygene de Wee 26 Augustus 2020 13:38
Vir Tracy Lee Solomons van Elsiesrivier was haar seun, Clarence Solomons (8), haar besige kind. Die een wat altyd aan die hardloop was, altyd buite besig met iets.
Solomons het Woensdag gesê dat sy Clarence Maandag gaan haal het waar hy buite gespeel het toe sy hoor dat daar in die omgewing geskiet word.
Clarence Solomons (8) van Elsiesrivier is Maandag dood nadat hy raakgeskiet is. Foto: Verskaf
Dit was nie lank nie toe is Clarence weer buite – en tussen die skare mense wat saamgedrom het toe wetstoepassingsbeamptes strukture afgebreek het wat op 'n perseel in The Range, Elsiesrivier, opgerig is.
Sy het weer skote hoor klap. Oomblikke later het Roseline Volmer, 'n familielid, vir haar kom sê dat Clarence dood is. Clarence het in Volmer se arms gesterf.
Clarence is in sy bors gewond.
Volmer sê sy was besig in die huis met haar baba toe mense vir haar kom roep het en gesê het dat Clarence raakgeskiet is. Niemand kan egter sê wie hom geskiet het nie.
Sy sê hy het in mense se huis ingehardloop toe hy besef het dat hy gewond is. Toe sy by hom kom, het hy nog gelewe. "Hy het gereageer op my stem en het probeer iets sê. Met die tweede probeerslag het hy egter sy laaste asem uitgeblaas."
Solomons sê die polisie het met hulle kom praat, maar kan nie sê wie haar kind geskiet het nie.
"Hy was my kind wat klip gegooi het, maar hy was ook goed in sy skoolwerk en in sport, veral atletiek."
Clarence was in gr. 2 by die Elsbury Primêre Skool in Elsiesrivier. Hy word volgende Saterdag begrawe.
Intussen herstel Tamia Beukes (12) goed. Sy is Maandag in dieselfde skietery gewond.
Haar ouma, Elizabeth Mouton, sê Tamia is van agter in haar linkerboud raakgeskiet. Die koeël het haar ruggraat rakelings gemis en in haar regterboud vasgesit. Dit is Maandag in 'n operasie verwyder.
Tamia was van die winkel op pad huis toe sy gewond is. Ook sy kan nie sê wie haar geskiet het nie.
Dit blyk nou egter asof die metro nie 'n hofbevel gehad het om die strukture af te breek nie.
'n Chaos het Maandagmiddag in die strate van Elsiesrivier uitgebreek toe beamptes van die Kaapstad-metroraad onwettige strukture in The Range afgebreek het.
'n Man het blykbaar vanuit 'n skare mense op die beamptes geskiet. Daar word beweer dat die twee kinders toe raakgeskiet is.
Die metroraad het nie op navrae gereageer nie.
Kapt. Frederick van Wyk, polisiewoordvoerder, het bevestig dat 'n klagte van moord en poging tot moord ondersoek word en dat niemand nog in hegtenis geneem is nie.
Mense met inligting kan lt.kol. Mtshali, die ondersoekbeampte, by 082 522 3029 of Stop Misdaad by 0860 010 111 bel.